**PLAN UPRAVLJANJA ISTRAŽIVAČKIM PODACIMA (PUP)**

|  |  |  |
| --- | --- | --- |
| Opće informacije | | |
|  | Ime i prezime predlagatelja | Anđelko Vlašić |
|  | Matična organizacija | Filozofski fakultet Sveučilišta Josipa Jurja Strossmayera u Osijeku |
|  | Naziv projekta | Evlija Čelebi i istočna Hrvatska u 17. stoljeću |
|  | Upravitelj podacima | Anđelko Vlašić, avlasic@ffos.hr |
| 1. | Prikupljanje podataka i dokumentacija | |
|  | Koje ćete podatke prikupljati, obrađivati, stvarati ili se ponovno njima koristiti? (navedite formate, vrste i opseg svih podataka s kojima ćete raditi, a ne samo krajnji skup podataka koji će biti rezultat istraživanja) | Prikupljat ćemo arhivske i knjižne podatke, odnosno podatke iz izvorne arhivske građe i iz literature vezane za temu projekta (povijest istočne Hrvatske u 17. stoljeću). Sve izvore i literaturu digitalizirat ćemo i pohraniti na USB prijenosnim diskovima i na stolnim ili prijenosnim računalima u Microsoft Word-formatu i PDF-formatu. Veličina pojedinih datoteka trebala bi iznositi maksimalno 100 MB. Sve izvore i literaturu objedinit ćemo u referentnoj bazi izvora i bibliografije. Baza će biti oblikovana u Excel-formatu i u njoj će se nalaziti abecedni popis digitalizirane arhivske građe i literature. Veličina Excel-datoteke trebala bi iznositi maksimalno 10 MB. Na temelju podataka u navedenoj bazi stvarat ćemo vlastite podatke koje ćemo prenositi u znanstvene knjige i članke koje će se objaviti u sklopu projekta. |
|  | Kako će se podaci prikupljati, obrađivati ili stvarati? (ukratko navedite metodologiju i procese osiguranja kvalitete, načine organiziranja podataka te alate i instrumente kojima ćete se koristiti za prikupljanje i obradu) | Podaci će se prikupljati digitalizacijom arhivske građe i literature te pohranjivanjem na USB prijenosnim diskovima i na stolnim ili prijenosnim računalima u Microsoft Word-formatu i PDF-formatu. Organizirat ćemo ih po tipu arhivskog izvora i po tipu izdavanja literature. Organizirat ćemo ih tako da ćemo ih sve zabilježiti u referentnoj bazi izvora i bibliografije u Excel-formatu. Pritom ćemo se koristiti skenerima, digitalnim fotoaparatima i USB prijenosnim diskovima. |
|  | Koju ćete dokumentaciju i metapodatke izraditi osim podataka? (dokumentacija mora sadržavati informacije i standarde potrebne korisnicima kako bi mogli samostalno čitati i interpretirati podatke u budućnosti, primjerice, kodne knjige, *ReadMe* datoteke i sl.) | Sve izvore i literaturu objedinit ćemo u jedinstvenoj referentnoj bazi izvora i bibliografije, kako bi ih budući korisnici mogli samostalno pretraživati. Sve podatke prikupljene tijekom rada na projektu budući korisnici moći će samostalno čitati i interpretirati uz pomoć navedene referentne baze i korištenjem svih podataka (digitaliziranih arhivskih izvora i literature) koje ćemo pohraniti na USB prijenosnim diskovima u Microsoft Word-formatu i PDF-formatu. |
| 2. | Pravna i sigurnosna pitanja | |
|  | Jeste li ograničeni sporazumom o povjerljivosti? Imate li potrebna dopuštenja za prikupljanje, obradu, čuvanje i dijeljenje podataka? Jesu li osobe čiji se podaci obrađuju informirani o tome i jesu li dali privolu? Kojim ćete se metodama koristiti u svrhu zaštite osjetljivih podataka (GDPR - posebne  kategorije osobnih podataka, navesti metode anonimizacije podataka)? | Pri izvedbi ovoga projekta neće se kršiti etička načela. Projekt će poštivati sva ograničenja i zahtjeve kako je utvrđeno Zakonom o provedbi Opće uredbe o zaštiti podataka. Potrebna dopuštenja za prikupljanje, obradu, čuvanje i dijeljenje podataka daju nam institucije iz kojih prikupljamo podatke, a to su arhivi i knjižnice navedeni u prijavnom obrascu. Budući da je tema projekta povijest istočne Hrvatske u 17. stoljeću, sve osobe čiji se podaci obrađuju odavno su mrtve i njihove informacije dio su arhivske i knjižnične građe, odnosno nemaju nikakvu oznaku tajnosti. |
|  | Kako će se regulirati pristup podacima i njihova sigurnost? Koji su potencijalni rizici koje treba uzeti u obzir? Kako ćete osigurati sigurnost pohrane osjetljivih podataka? | Svi prikupljeni podaci bit će osigurani lozinkama na stolnim i prijenosnim računalima koje ćemo koristiti za pohranu podataka. Potencijalni rizici su krađa spomenutih računala, ali nju će se sprečavati pomnim čuvanjem računala. Vrlo vjerojatno nećemo imati osjetljive podatke, ali ako ih budemo imali, osigurat ćemo ih snažnim lozinkama i očuvanjem povjerljivosti unutar projektne grupe. |
|  | Kako ćete upravljati zaštitom autorskih prava i drugog intelektualnog vlasništva? Tko će biti vlasnik podataka? Koje će se licencije primjenjivati na podatke? Koja će se ograničenja primjenjivati na ponovnu  uporabu osobnih podataka? | Pomno ćemo voditi računa o zaštiti autorskih prava i intelektualnog vlasništva. Autorska prava svih publikacija nastalih tijekom rada na projektu imat će autori svake pojedine publikacije, koji će biti vlasnici nastalih podataka. Primjenjivat će se sve licencije koje odrede izdavači spomenutih publikacija, kao i ograničenja koja oni odrede. |
| 3. | Pohrana i čuvanje podataka | |
|  | Kako će radne verzije podataka biti pohranjene tijekom projekta?  Kako će se napraviti sigurnosne kopije tih podataka (*backup*)?  Koja je očekivana količina podataka koja će se prikupiti i čuvati tijekom projekta (izraženo u MB/GB/TB)? | Radne verzije podataka bit će pohranjene na USB prijenosnim diskovima i na stolnim ili prijenosnim računalima. Sigurnosne kopije bit će napravljene tako što će po dva člana istraživačke grupe imati iste podatke na svojim računalima. Očekivana količina prikupljenih podataka je 2 TB podataka. |
|  | Kako će se završne verzije podataka dugotrajno pohraniti i čuvati (i nakon završetka projekta)?  U kojim će se formatima čuvati podaci? Koja je očekivana količina podataka koja će se trajno pohraniti (izraženo u MB/GB/TB)? | Završne verzije podataka pohranit će se u institucijskom repozitoriju Filozofskog fakulteta Sveučilišta Josipa Jurja Strossmayera u Osijeku, uspostavljenome u nacionalnom sustavu Dabar. Institucijski repozitorij u sustavu Dabar odabrali smo jer podržava načela FAIR-a i ujedno doprinosi vidljivosti i transparentnosti rada matične organizacije. Podaci će se čuvati u Microsoft Word-formatu i PDF-formatu. Očekivana količina podataka koje će se trajno pohraniti je 2 TB podataka. |
| 4. | Dijeljenje i ponovna uporaba podataka | |
|  | Kako i gdje će se podaci dijeliti? Koji repozitorij će se koristit za dijeljenje podataka? Kako će potencijalni korisnici doznati za podatke? | Svi zainteresirani pripadnici znanstvene i stručne javnosti i druge osobe moći će pristupiti institucijskom repozitoriju Filozofskog fakulteta Sveučilišta Josipa Jurja Strossmayera u Osijeku, uspostavljenome u nacionalnom sustavu Dabar. Institucijski repozitorij u sustavu Dabar odabrali smo jer podržava načela FAIR-a i ujedno doprinosi vidljivosti i transparentnosti rada matične organizacije. Potencijalni korisnici moći će doznati za podatke tako što će članovi istraživačke grupe u svim prilikama tijekom javnih predavanja naglašavati na koji način korisnici mogu pristupiti podacima. Pored toga, svi potencijalni korisnici moći će se obratiti članovima istraživačke grupe i navedenoj organizaciji za pristup podacima. |
|  | Ako postoje podaci koji se ne smiju dijeliti (prijavitelji vezani zakonskim, etičkim, autorskim pravila, povjerljivošću i sl.), pojasnite razloge ograničenja. | Nema navedenih ograničenja. |
|  | Potvrdite da ćete se koristiti digitalnim repozitorijem koji je u skladu s načelima *FAIR-a*. | Koristit ćemo se digitalnim repozitorijem koji je u skladu s načelima FAIR-a, odnosno institucijskim repozitorijem Filozofskog fakulteta Sveučilišta Josipa Jurja Strossmayera u Osijeku uspostavljenim u nacionalnom sustavu Dabar. |
|  | Potvrdite da ćete se koristiti digitalnim repozitorijem koji održava neprofitna organizacija (ako ne, objasnite zašto ne možete dijeliti podatke na digitalnom repozitoriju koji nije  komercijalan). | Koristit ćemo se digitalnim repozitorijem koji održava neprofitna organizacija, odnosno institucijskim repozitorijem Filozofskog fakulteta Sveučilišta Josipa Jurja Strossmayera u Osijeku uspostavljenim u nacionalnom sustavu Dabar. |